Andreas Granqvist
Andreas Granqvist (; Påarp, 16. travnja 1985.) je švedski nogometaš i reprezentativac, koji igra na poziciji stopera i od 2018. godine je član švedskog kluba Helsingborgs IF, odakle je prešao iz ruskog Krasnodara. Granqvist je karijeru započeo u Helsinborgsu, odakle je preselio u Wigan Athletic, a kasnije i u Groningen te Genou; iz Italije se 2013. godine preselio u Krasnodar, gdje je igrao pet sezona. 

Za reprezentaciju Švedske debitirao je 2006. godine, sudjelujući na tri uzastopna Europska prvenstva (2008., 2012. i 2016.) te na Svjetskom prvenstvu 2018. godine, gdje je bio i reprezentativni kapetan.

Godine 2017., Granqvist je dobio Guldbollen, nagradu za švedskog nogometaša godine, postavši tako nasljednik Zlatana Ibrahimovića, koji je uzastopno primao nagradu od 2007. do 2016. godine; prije Granqvista, igrač koji je dobio nagradu, a da se nije radilo o Ibrahimoviću, bio je Freddie Ljungberg, koji je nagradu primio 2006. godine. 

Švedski fudbaleri